《上巳日南池作》
宋代·洪朋

蕊珠宫殿拥群仙，小槛钩帘入暝烟。在藻流鱼还泼刺，采蘋游女亦婵娟。

花明柳暗一溪水，日薄云浓三月天。欻忆戎州在何处，停杯放箸一潸然。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。